REAS Euskadi

REAS Euskadi Ekonomia Alternatibo eta Solidarioaren Sarea irabazi asmorik gabeko elkarte bat da, ekonomia solidarioarekin lotutako hainbat erakundek osatua, ekonomia jasangarriago, bidezkoago eta inklusiboago bat eraikitzeko.

 Historia 
1997an sortu zen, ekonomia bere alderdi guztietan (ekoizpena, finantzaketa, merkataritza eta kontsumoa) aldarrikatzeko, bizitzaren jasangarritasunaren zerbitzura dagoen bitarteko gisa -eta ez helburu gisa-.

 Egoitza 
REAS Euskadiren egoitza Bilboko San Frantzisko auzoko Harrobia plazako 4. zenbakian dago, Ekonopolon, Bilboko Udalak eta REAS Euskadik bultzatutako Ekonomia Sozial eta Solidarioaren Poloan.

 Jarduerak 
Beste erakunde eta plataforma batzuekin lankidetzan, prestakuntzan eta sentsibilizazioan, gizarte- eta erakunde-elkarrizketan eta sareko lanean aritzen da. Era berean, merkatu sozial alternatibo bat hazteko ekimenak eta tresnak bultzatzen ditu, baita erakunde bizigarriak eraikitzea ikuspegi feministatik, auditoretza sozial propioa ezartzea, politika publiko eraldatzaileak sustatzea edo ekintzailetza sozial eta kooperatiborako zerbitzuak garatzea.

 Bazkideak 
REAS Euskadi hainbat forma juridiko dituzten 125 erakunde bazkidek osatzen dute: kooperatibak, elkarteak, gizarteratze-enpresak, sareak, etab., ekonomia solidarioarekin eta kontsumo arduratsuarekin lotutakoak.

 Sariak eta aitorpenak 

 2016 Elkarlan Saria “Merkatu Soziala, bizitza hobe baterako beste ekonomia bat” proiektuagatik.

 Erreferentziak 

 Kanpo estekak 

 Web orri ofiziala
 Instagram